CELEX: 32021D0355
Language: fi
Date: 2021-02-25 00:00:00
Title: Komission päätös (EU) 2021/355, annettu 25 päivänä helmikuuta 2021, Euroopan parlamentin ja neuvoston direktiivin 2003/87/EY 11 artiklan 3 kohdan mukaisista kansallisista täytäntöönpanotoimenpiteistä kasvihuonekaasujen päästöoikeuksien jakamiseksi maksutta siirtymäaikana (tiedoksiannettu numerolla C(2021) 1215) (ETA:n kannalta merkityksellinen teksti)

26.2.2021   
               
               
                  FI
               
               
                  Euroopan unionin virallinen lehti
               
               
                  L 68/221
               
            
         KOMISSION PÄÄTÖS (EU) 2021/355,
         annettu 25 päivänä helmikuuta 2021,
         Euroopan parlamentin ja neuvoston direktiivin 2003/87/EY 11 artiklan 3 kohdan mukaisista kansallisista täytäntöönpanotoimenpiteistä kasvihuonekaasujen päästöoikeuksien jakamiseksi maksutta siirtymäaikana
         
            
               (tiedoksiannettu numerolla C(2021) 1215)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY (1) ja erityisesti sen 11 artiklan,
         sekä katsoo seuraavaa:
         
                     (1)
                  
                  
                     Huutokauppa on vuodesta 2013 alkaen ollut ensisijainen tapa jakaa päästöoikeuksia unionin päästökauppajärjestelmän soveltamisalaan kuuluvien laitosten toiminnanharjoittajille. Edellytykset täyttävät toiminnanharjoittajat saavat edelleen maksutta jaettavia päästöoikeuksia päästökauppakaudella 2021–2030. Kunkin toiminnanharjoittajan saamien päästöoikeuksien määrä perustuu unionin laajuisiin yhdenmukaistettuihin sääntöihin, jotka esitetään direktiivissä 2003/87/EY ja komission delegoidussa asetuksessa (EU) 2019/331 (2).
                  
               
                     (2)
                  
                  
                     Jäsenvaltioiden oli toimitettava komissiolle 30 päivään syyskuuta 2019 mennessä kansalliset täytäntöönpanotoimenpiteet, jotka sisältävät luettelon niiden alueella olevista direktiivin 2003/87/EY soveltamisalaan kuuluvista laitoksista sekä tiedot tuotantotoiminnasta, lämmön ja kaasujen siirroista, sähköntuotannosta ja päästöistä tuotantolaitoksen osan tasolla viiteajanjakson (2014-2018) viideltä vuodelta delegoidun asetuksen (EU) 2019/331 liitteen IV mukaisesti.
                  
               
                     (3)
                  
                  
                     Toimitettujen tietojen laadun ja vertailukelpoisuuden varmistamiseksi jäsenvaltiot toimittivat kansalliset täytäntöönpanotoimenpiteensä käyttäen delegoidun asetuksen (EU) 2019/331 14 artiklan 1 kohdassa tarkoitettua komission laatimaa sähköistä lomaketta, joka sisältää asianmukaiset tiedot laitoksittain. Jäsenvaltiot toimittivat myös menetelmäselvityksen, jossa esitetään niiden viranomaisten toteuttama tiedonkeruuprosessi.
                  
               
                     (4)
                  
                  
                     Koska jäsenvaltiot toimittivat runsaasti erilaisia tietoja, komissio analysoi ensimmäiseksi kaikkien täytäntöönpanotoimenpiteiden kattavuuden. Tapauksissa, jossa komissio totesi, että toimitetuissa tiedoissa oli puutteita, se pyysi kyseessä olevilta jäsenvaltioilta lisätietoja. Vastauksena näihin pyyntöihin asiasta vastaavat viranomaiset toimittivat relevantteja lisätietoja toimitettujen kansallisten täytäntöönpanotoimenpiteiden täydentämiseksi.
                  
               
                     (5)
                  
                  
                     Komissio arvioi tämän jälkeen kansalliset täytäntöönpanotoimenpiteet direktiivin 2003/87/EY sekä delegoidun asetuksen (EU) 2019/331 sisältämien kriteerien perusteella ottaen huomioon komission jäsenvaltioille laatimat ohjeasiakirjat, jotka julkaistiin vuoden 2020 tammikuun ja huhtikuun välisenä aikana. Nämä johdonmukaisuuden tarkastukset muodostivat kansallisten täytäntöönpanotoimenpiteiden arvioinnin toisen vaiheen.
                  
               
                     (6)
                  
                  
                     Kansallisten täytäntöönpanotoimenpiteiden johdonmukaisuuden tarkastukset suoritettiin kunkin jäsenvaltion ja kunkin laitoksen osalta erikseen sekä verrattuna muihin saman sektorin laitoksiin. Osana tätä kattavaa arviointia komissio analysoi sekä tietojen sisäistä johdonmukaisuutta että tietojen johdonmukaisuutta niiden unionin laajuisten yhdenmukaistettujen sääntöjen kanssa, jotka koskevat ilmaisjakoa neljännellä kaudella delegoidun asetuksen (EU) 2019/331 mukaisesti. Komissio tarkasteli laitosten edellytyksiä päästöoikeuksien jakamiselle maksutta sekä laitosten jakamista laitosten osiksi ja niiden rajoja, jotta voidaan soveltaa asianmukaista vertailuarvoa. Kun otetaan huomioon, että tietoja käytetään tarkistettujen vertailuarvojen laskemiseen, komissio kiinnitti erityistä huomiota päästöjen osoittamiseen laitoksen kullekin osalle. Kun otetaan lisäksi huomioon tämän merkittävä vaikutus päästöoikeuksien jakamiseen, komissio analysoi yksityiskohtaisesti laitosten historiallisen tuotantotason laskentaa viiteajanjaksolla. Komissio tarkasteli myös, tapahtuiko laitoksen sisällyttäminen kansallisten täytäntöönpanotoimenpiteiden luetteloon direktiivin 2003/87/EY liitteen I säännösten mukaisesti.
                  
               
                     (7)
                  
                  
                     Lisäksi tehtiin perusteellisia lisäanalyysejä jäsenvaltioittain sellaisia tiettyjä laitoksia koskevista tiedoista, joilla oli vaikutusta tarkistettujen vertailuarvojen laskemiseen. Erityiset arvioinnit perustuivat riskinarviointianalyysiin, jossa otettiin huomioon useita kriteereitä, kuten kunkin tuotteen vertailuarvon piiriin kuuluvan laitoksen päästöintensiteetti.
                  
               
                     (8)
                  
                  
                     Näiden tarkastusten tulosten perusteella komissio teki yksityiskohtaisen arvioinnin laitoksista, joissa havaittiin mahdollisia sääntöjenvastaisuuksia yhdenmukaistettua jakoa koskevien sääntöjen soveltamisessa. Näiden laitosten osalta pyydettiin selvennystä kyseessä olevien jäsenvaltioiden toimivaltaisilta viranomaisilta.
                  
               
                     (9)
                  
                  
                     Sääntöjen noudattamista koskevan arvioinnin tulosten perusteella katsottiin, että Belgian, Bulgarian, Tšekin, Tanskan, Saksan, Viron, Irlannin, Kreikan, Espanjan, Ranskan, Kroatian, Italian, Kyproksen, Latvian, Liettuan, Luxemburgin, Maltan, Unkarin, Alankomaiden, Itävallan, Puolan, Portugalin, Romanian, Slovenian, Slovakian, Suomen ja Ruotsin kansalliset täytäntöönpanotoimenpiteet ovat direktiivin 2003/87/EY ja delegoidun asetuksen (EU) 331/2019 mukaisia, lukuun ottamatta sitä, mitä esitetään jäljempänä. Näiden jäsenvaltioiden täytäntöönpanotoimenpiteisiin sisältyvien laitosten on katsottu täyttävän maksutta jakamisen edellytykset eikä niissä ole havaittu epäjohdonmukaisuuksia, jotka liittyisivät unionin laajuisiin päästöoikeuksien yhdenmukaistettua maksutta tapahtuvaa jakoa koskeviin sääntöihin, lukuun ottamatta sitä, mitä esitetään jäljempänä.
                  
               
                     (10)
                  
                  
                     Arvioinnin tulosten perusteella tietyt näkökohdat Suomen ja Ruotsin toimittamissa kansallisissa täytäntöönpanotoimenpiteissä eivät kuitenkaan ole yhteensopivia direktiivin 2003/87/EY ja delegoidun asetuksen (EU) 2019/331 sisältämien kriteerien kanssa
                  
               
                     (11)
                  
                  
                     Suomi ja Ruotsi ehdottivat, että luetteloon sisällytetään 51 laitosta, jotka käyttävät yksinomaan biomassaa. Joihinkin näistä laitoksista sovellettiin vuosina 2004–2007 yksipuolista sisällyttämistä koskevaa menettelyä, jonka komissio hyväksyi direktiivin 2003/87/EY 24 artiklan perusteella. Tämän jälkeen EU:n päästökauppajärjestelmän ulkopuolelle on direktiivin 2003/87/EY liitteessä I olevaan 1 kohtaan lisätyn uuden säännöksen perusteella nimenomaisesti jätetty laitokset, joissa käytetään ainoastaan biomassaa. Kyseinen säännös lisättiin päästökauppadirektiiviin Euroopan parlamentin ja neuvoston direktiivillä 2009/29/EY (3), ja sen soveltamispäivästä eli 1 päivästä tammikuuta 2013 alkaen se on määrittänyt päästökauppajärjestelmän uuden soveltamisalan, myös yksipuolisen sisällyttämismenettelyn osalta. Tämän vuoksi yksinomaan biomassaa käyttävien laitosten sisällyttäminen luetteloon hylätään kaikilta viiteajanjakson vuosilta, mukaan lukien vuodet, joina ne sisältyivät direktiivin 2003/87/EY 11 artiklan 1 kohdassa tarkoitettuun luetteloon.
                  
               
                     (12)
                  
                  
                     Ruotsi ehdotti, että luetteloon sisällytetään laitos, jonka päästöt ovat peräisin kalkinpolttouunista, jossa kalsinoidaan meesa eli sulfaattisellutehtaissa keittokemikaaleista talteenotettu jäännös. Prosessi, jossa kalkki talteenotetaan meesasta, kuuluu lyhytkuituisen sulfaattisellun / pitkäkuituisen sulfaattisellun järjestelmän rajojen määritelmien piiriin. Näin ollen kyseinen laitos tuo välituotetta, joka kuuluu tuotteen vertailuarvon piiriin. Koska päästöjä ei tulisi laskea kahteen kertaan, kuten delegoidun asetuksen (EU) 2019/331 16 artiklan 7 kohdassa todetaan, kyseistä laitosta koskevat tiedot päästöoikeuksien jakamisesta maksutta hylätään.
                  
               
                     (13)
                  
                  
                     Ruotsi ehdotti, että kolmen laitoksen osalta laitoksen osiin sovellettaisiin eri vertailuarvoa verrattuna siihen, mitä käytettiin kolmannella kaudella kansallisissa täytäntöönpanotoimenpiteissä, rautamalmipellettien tuotantoa varten. Ruotsi ehdotti, että rautamalmipellettien tuotannon osalta laitoksen osaan sovelletaan sintratun malmin vertailuarvoa toisin kuin kolmannella kaudella, jolloin käytettiin lämmön ja polttoaineen vertailuarvoja. Sintratun malmin vertailuarvo määritetään kuitenkin delegoidun asetuksen (EU) 2019/331 liitteessä I, ja sekä tuotteiden että kyseisen tuotteen vertailuarvon kattamien prosessien ja päästöjen määritelmät on muotoiltu sintratun malmin tuotannon mukaan eivätkä ne sisällä rautamalmipellettejä. Lisäksi direktiivin 2003/87/EY 10 a artiklan 2 kohdassa edellytetään vertailuarvojen päivittämistä neljättä kautta varten eikä säädetä vertailuarvojen määritelmien tulkinnan mukauttamisesta. Sen vuoksi hylätään tiedot, jotka on toimitettu rautamalmipellettien tuotannosta sintratun malmin vertailuarvon piiriin kuuluvan laitoksen osan perusteella,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Komissiolle direktiivin 2003/87/EY 11 artiklan 1 kohdan mukaisesti toimitettuihin direktiivin 2003/87/EY soveltamisalaan kuuluvien laitosten luetteloihin sisältyvien laitosten osalta hylätään tämän päätöksen liitteessä I lueteltujen laitosten sisällyttäminen näihin luetteloihin sekä vastaavat tiedot näistä laitoksista.
            
            
               2.   Komissiolle direktiivin 2003/87/EY 11 artiklan 1 kohdan mukaisesti toimitettuihin direktiivin 2003/87/EY soveltamisalaan kuuluvien laitosten luetteloihin sisältyvien laitosten osalta hylätään tiedot päästöoikeuksien jakamisesta maksutta tämän päätöksen liitteessä II mainitun laitoksen osalta.
            
            
               3.   Komissiolle direktiivin 2003/87/EY 11 artiklan 1 kohdan mukaisesti toimitettuihin direktiivin 2003/87/EY soveltamisalaan kuuluvien laitosten luetteloihin sisältyvien laitosten osalta hylätään tiedot, jotka koskevat tämän päätöksen liitteessä III lueteltuihin laitosten osiin sovellettavaa tuotteen vertailuarvoa.
            
            
               4.   Vastalauseita ei esitetä, mikäli jäsenvaltio muuttaa tietoja, jotka koskevat jakamista laitosten osiin niiden sen alueella sijaitsevien laitosten osalta, jotka sisältyvät 3 kohdassa tarkoitettuihin luetteloihin ja jotka luetellaan tämän päätöksen liitteessä III ennen kuin määritetään kunakin vuonna kaudella 2021–2025 maksutta jaettavien päästöoikeuksien alustavat vuosittaiset määrät delegoidun asetuksen (EU) 2019/331 14 artiklan 5 kohdan mukaisesti
            
            
               5.   Kaikki 4 kohdassa tarkoitetut muutokset on ilmoitettava komissiolle mahdollisimman pian, eikä jäsenvaltio saa määrittää kunakin vuonna kaudella 2021–2025 maksutta jaettavien päästöoikeuksien alustavia vuosittaisia määriä delegoidun asetuksen (EU) 2019/331 14 artiklan 5 kohdan mukaisesti, ennen kuin hyväksyttävät muutokset on tehty.
            
         
         
            2 artikla
            Edellä 1 artiklassa esitettyjä poikkeuksia lukuun ottamatta vastalauseita ei esitetä direktiivin 2003/87/EY soveltamisalaan kuuluvien laitosten luetteloista, jotka jäsenvaltiot ovat toimittaneet direktiivin 2003/87/EY 11 artiklan 1 kohdan mukaisesti, sekä vastaavista näitä laitoksia koskevista tiedoista.
            Tämä päätös on osoitettu kaikille jäsenvaltioille.
         
         
            Tehty Brysselissä 25 päivänä helmikuuta 2021.
            
               
                  Komission puolesta
               
               Frans TIMMERMANS
               
                  Johtava varapuheenjohtaja
               
            
         
         
            (1)  EUVL L 275, 25.10.2003, s. 32.
         
            (2)  Komission delegoitu asetus (EU) 2019/331, annettu 19 päivänä joulukuuta 2018, päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten määrittämisestä Euroopan parlamentin ja neuvoston direktiivin 2003/87/EY 10 a artiklan mukaisesti (EUVL L 59, 27.2.2019, s. 8).
         
            (3)  Euroopan parlamentin ja neuvoston direktiivi 2009/29/EY, annettu 23 päivänä huhtikuuta 2009, direktiivin 2003/87/EY muuttamisesta kasvihuonekaasujen päästöoikeuksien kauppaa koskevan yhteisön järjestelmän parantamiseksi ja laajentamiseksi (EUVL L 140, 5.6.2009, s. 63).
      
      
         
            LIITE I
            Laitokset, jotka käyttävät yksinomaan biomassaa
            
               Laitosten tunniste kansallisten täytäntöönpanotoimenpiteiden luettelossa
            
            
                        FI000000000000645
                     
                     
                        FI000000000207696
                     
                     
                         
                     
                     
                         
                     
                  
                        SE000000000000031
                        SE000000000000086
                        SE000000000000169
                        SE000000000000211
                        SE000000000000320
                        SE000000000000523
                        SE000000000000583
                        SE000000000000686
                        SE000000000000789
                        SE000000000000845
                        SE000000000205887
                        SE000000000209930
                        SE000000000000779
                     
                     
                        SE000000000000064
                        SE000000000000088
                        SE000000000000186
                        SE000000000000249
                        SE000000000000324
                        SE000000000000543
                        SE000000000000629
                        SE000000000000687
                        SE000000000000798
                        SE000000000000847
                        SE000000000206192
                        SE000000000211058
                     
                     
                        SE000000000000073
                        SE000000000000099
                        SE000000000000199
                        SE000000000000261
                        SE000000000000382
                        SE000000000000547
                        SE000000000000659
                        SE000000000000705
                        SE000000000000830
                        SE000000000202297
                        SE000000000208282
                        SE000000000000153
                     
                     
                        SE000000000000074
                        SE000000000000102
                        SE000000000000205
                        SE000000000000319
                        SE000000000000468
                        SE000000000000565
                        SE000000000000681
                        SE000000000000785
                        SE000000000000838
                        SE000000000205800
                        SE000000000209062
                        SE000000000000231
                     
                  
      
      
         
            LIITE II
            Laitokset, jotka käyttävät välituotetta kalkin tuotannossa
            
               Laitosten tunniste kansallisten täytäntöönpanotoimenpiteiden luettelossa
            
            
                        SE000000000000419
                     
                  
      
      
         
            LIITE III
            Laitokset, jotka käyttävät sintratun malmin vertailuarvoa lämmön tai polttoaineen vertailuarvojen sijasta
            
               Laitosten tunniste kansallisten täytäntöönpanotoimenpiteiden luettelossa
            
            
                        SE000000000000497
                     
                     
                        SE000000000000498
                     
                     
                        SE000000000000499